Helios (objektivmerke)

**Helios** ( Russisk: Ге́лиос) er en type kameraobjektiver som ble laget i Sovjetunionen. De ble vanligvis levert med ''Zenit''-kameraer og kunne brukes med andre kameraer med M42-fatning, som *[[Pentax]] Spotmatic*. Enkelte av de senere Helios-modellene ble også produsert for Pentax K-fatning.

### Karakteristisk bokeh-effekt
Helios-44 og Helios-40 benytter Carl Zeiss' optiske formel *Biotar*, og het også opprinnelig **BioTar** Krasnogorski (“БТК” – “БиоТар Красногорский”). Lik alle objektiver basert på denne formelen, produserer de en roterende, omsluttende bokeh-effekt for områder i bildet som ikke er i fokus. Dette blir spesielt synlig dersom hovedmotivet står foran en ensartet bakgrunn—f.eks. portrett av menneske foran en skog eller teglsteinsvegg—der bakgrunnen vil se ut som ringer rundt hovedmotivet. Bokeh-ringene blir mer elliptiske i formen ut mot kanten av bildet. Dette optiske fenomenet gir bildene et karakteristisk utseende som er blitt populært blant kunstfotografer.

## Historie

### Helios 44
Den første **Helios 44** ble laget av Zenit-produsenten KMZ og levert som standardobjektiv for *Start* speilreflekskamera fra 1958. Objektivet hadde en unik bajonettfatning, "hoppende" blender og 13 blenderlameller. Blenderkontrollen var plassert på baksiden av objektivet og ble justert i trinn. Utførelsen var av meget høy standard.

Den andre Helios 44 var standardobjektivet for *Zenit-3* speilreflekskameraer (1960-62). Den kom med filtergjenger for M39-optikk og et klassisk oppsett av kontroller. Den kalles ofte **White Helios**.

Den tredje Helios 44 er identisk med den forrige med unntak av antall blenderlameller, som var redusert til ni. Den var standardobjektiv for *Zenit-3M* kameraer (1962-70). I 1962 ble også antall blenderlameller i Helios-44-objektivet for Start-kameraet redusert til ni.

På slutten av 60-tallet ble produksjonen av Helios 44 med M39-fatning overtatt av *BelOMO* i Belarus. Samtidig ble den kjemiske sammensetningen av linsebelegget (coating) endret fra fiolett til gyllen gul. Selve objektivet var svart med kromstriper på fokusringen–lik Carl Zeiss' *Jena*—derfor kalles det ofte **Helios 44 "Zebra"**. Objektivene fulgte med Zenit-3M til kameraene gikk ut av produksjon.

### Helios 44-2
Det neste trinnet i moderniseringen var overgangen fra M39- til M42-fatning, den vanligste fatningen på den tiden. Objektivet var nå helt svart, og fikk navnet **Helios 44-2**. Produksjonen startet i 1967—samme år byttet *Zenit-E* til gjenget m42-fatning. Serienummeret ble fra da av satt på samme ring som objektivnavnet.

I 1969 ble Helios 44-2 produsert i Valdai. I design og utseende var objektivet likt KMZ-versjonen, men med dårligere byggekvalitet.

I 1972 ga direktøren for KMZ ordre om å øke produksjonen av Helios 44-2 i Valdai. Objektivet fikk en modifisert linseblokk; det bakre settet med linser ble ikke lenger vridd av blokken og linsene ble helt enkelt fylt inn i blokken. Serienummeret ble overført til objektivhuset. Objektivet ble produsert på denne måten frem til begynnelsen av 90-tallet. På begynnelsen av 80-tallet begynte BelOMO å sette sammen Helios 44-2, den er en ren kopi av 1967-modellen der den bakre gruppen av linser er skrudd fast av en blokk. Svertingen av blenderlamellene ble utført med en blåaktig maling.

### Helios 44M, Helios 44-3 MS
I 1980 startet man å påføre et flerlags linsebelegg (multi coating, MC), og produksjonen av **MC Helios 44M** objektiv startet. Det ble grunnlaget for den videre produksjonen av **Helios 44-3 MS**.

**Helios 44M** har blitt produsert på KMZ siden 1971, og hovedforskjellene fra basismodellen Helios 44 gjelder kun blenderkontrollmetoden, antall blenderblader og oppløsningen på objektivet:

* Helios-44M har en 8-bladet blender
* Helios-44M har en hoppende blenderenhet, i motsetning til Helios-44, som kun har manuell kontroll av blenderen med en forhåndsinnstilt ring
* Helios-44M har en M/A blenderkontrollbryter, den samme som Zenitar-M 50 f/1.7
* Objektivene har ulik diameter på frontlinsen – 49mm for originalen vs. 52mm for 44M

### (MC) Helios 44M-x

På begynnelsen av 80-tallet ble designet til den "hoppende" blenderen oppgradert og mekanismen gjort mer solid. Blender-kontrollbryteren ble fjernet fra objektivet, til stor misnøye blant amatørfotografer. Denne endringen gjorde at objektivene ikke lenger kunne brukes med kameraer uten kontrollmekanisme for blender (for eksempel ZENIT-E); i tillegg ble fotografering med enkle mellomringer umulig, siden blenderen ikke fungerte i manuell modus. Objektivene ble navngitt med nummeret 4: **Helios 44M-4**.

Helios-44M-x-serien ble overført til *Jupiter Valdai*-anlegget på slutten av 1980-tallet, der objektivene senere ble oppdelt etter oppløsning med tildeling av nummere i stigende rekkefølge: **MC Helios-44M-4**, **MC Helios-44M-5**, **MC Helios-44M-6** og **MC Helios-44M-7**. Linsene har blitt omberegnet for bruk av flerlagsbelegg, som forbedrer lysoverføringen og fargegjengivelsen. Transmisjonskoeffisienten for versjonene 44M-4 og 44M-5 er 0,85, og for versjonene 44M-6 og 44M-7 er den 0,90.

### MC Helios 44-3
I 1992–93 kom belaruserne med Helios-44-2 i en ny versjon, navngitt **MC Helios 44-3**. Objektivet som ble designet for *Zenit-7* kameraet var merket **Helios 44-7**, og på grunn av det spesielle blenderåpningssystemet (ligner på Nikon speilreflekskameraer), kunne det bare installeres på disse kameraene. Objektivet hadde et enkeltlagsbelegg og M42 × 1-fatning.

### Helios 44D
**Helios 44D** har bajonettfatning og var standardobjektiv for *Zenit-D* kameraet.

## Liste over Helios-objektiver

I tillegg ble noen objektiv laget av japanske produsenter og merket som Helios for import til Storbritannia og Nederland. De ble solgt av *TOE*, hovedimportøren av russisk fotografisk utstyr, hvis det ikke var noe eksakt tilsvarende tilgjengelig fra russiske kilder. De vanligste eksemplene er 28&nbsp;mm f/2.8 og 135&nbsp;mm f/2.8 auto-stopdown M42-objektiver, sannsynligvis produsert av *Chinon*.

## Fotnoter

## Referanser